**Liudas Mažylis (PPE).** – Ponia pirmininke. Rusijai užpuolus Ukrainą geriau negu iki šiol suvokiame dezinformacijos kampanijų galią ir žalą: tą, kuri jau padaryta ir tebedaroma toliau. O šis pranešimas siūlo konkrečius veiksmus, kaip užkirsti tam kelią. Pirmiausiai kova su dezinformacija turi būti tinkamai reglamentuota. Reikia nustatyti taisykles, užtikrinančias didesnį politinių kompanijų reklamų skaidrumą, sugriežtinti partijų finansavimo reglamentavimą. Pritariu, kad reikalinga suderinta Europos Sąjungos kovos su užsienio subjektų kišimosi strategija. Būtina griežčiau vykdyti bendrąjį duomenų apsaugos reglamentą. Taip pat reikia nustatyti privalomas Europos Sąjungos taisykles, pagal kurias interneto platformos būtų išbandomos jas vertinant ir mažinant manipuliavimą informacija. Pritariu tam, kad platformoms būtų nustatyta archyvavimo pareiga, kad būtų galima išaiškinti reklamos tikslinę grupę ir sumokėjusį subjektą. Dar pabrėžčiau, kad siekiant atsverti įtaką, daroma per rusakalbius kanalus, reikia ryžtingiau šalinti juos iš Europos Sąjungos žiniasklaidos erdvėje. Geri pavyzdžiai – Sputnik ir Russia Today. Lygiai tas pats pasakytina ir apie kitų užsienio šalių bandymus manipuliuoti diskursu.